
în decembrie 1943 revedeam Lisabona pentru a doua oară. O 
văzusem în 1941. Dacă în 1941 îngrijorarea generală era că Germa¬ 
nia naţional-socialistă ar putea obţine o victorie tot atât de fulgerătoare 
cum a obţinut în 1940 asupra Franţei, fireşte cu o rezistenţă mai pre¬ 
lungită din partea Rusiei sovietice, datorită şi numărului şi spaţiului, în 
1943 teama era că s-ar putea, datorită sprijinului anglo-american, ca 
armatele Rusiei sovietice să se reverse impetuos asupra Europei. 
Teama era nu numai a opiniei publice în 1941, ci şi a şefului guvernu¬ 
lui portughez Salazar, care, în audienţa pe care am avut-o, s-a între¬ 
ţinut îndelung asupra raportului de forţe dintre Germania naţional- 
socialistă şi Rusia sovietică. Salazar nu avea nici o simpatie faţă de 
Hitler şi nici faţă de regimul nazist. 

Contrastul dintre temerile din 1941 şi gravele preocupări de la 
sfârşitul anului 1943 era izbitor. Chiar în Portugalia, aşa de departe de 
frontul de luptă, pericolul unei victorii a Rusiei sovietice se conturase. 
Straniu, ia legaţia României nici o preocupare, deşi frontul rusesc se 
apropia de Nistru. Spre marea mea surpriză se bagateliza participarea 
armatei noastre în lupta contra Rusiei sovietice. Un ataşat de legaţie 
îşi bătea joc de discursurile lui Ică, în care nu lipsea “arcul carpatic . 
l-am atras atenţia că Mihai Antonescu era ministru de Externe şi cred 
că nu este cuviincios să se exprime în bătaie de joc despre şeful lui 
ierarhic. Mi-a răspuns: “Ministrul de Externe este Buzei! Mi-am expri¬ 
mat nedumerirea auzind pentru prima oară acest nume. M-a lămurit 
că pentru el, cel care era de fapt ministrul de Externe se numea Nicu- 
lescu-Buzeşti şi nu-i venea să creadă că eu ignoram existenţa lui. La 
întoarcere am făcut un popas la Geneva, unde l-am văzut pe ministrul 
Vespasian Pela. La masa ce mi-a oferit-o, mi-a prezentat pe cei doi 
ataşaţi de legaţie, Rădulescu-Pogoneanu şi Atanasiu. Nu mică mi-a 
fost surprinderea când cei doi ataşaţi, fără să se jeneze de prezenţa 
lui Pela, atacau acţiunea României contra Rusiei sovietice, iar minis¬ 
trul nu a găsit că este necesar să le impună o atitudine care le era 
obligatorie faţă de politica guvernului român. 

M-a invitat după dejun să facem o plimbare. Vroia să-mi expli- 

ce toleranţa lui. Recunoştea că purtarea celor doi ataşaţi de legaţie 
era o abatere gravă, dar chiar dacă motivat ar cere rechemarea lor, ar 
fi inutil, dat fiind că Mihai Antonescu nu va face nimic: “La Externe, 
Niculescu-Buzeşti şi Rădulescu-Pogoneanu, fratele cel mare al ataşa¬ 
tului, conduc ministerul. Mi-aş face doi vrăjmaşi fără să pot obţine 
rechemarea lor.” Era vizibil că Mihai Antonescu nu avea nici o autori¬ 
tate asupra celor ce deţineau de fapt posturile cheie ale ministerului. 
Pela vroia să-şi asigure amiciţii utile când politica antirusă va fi schim¬ 
bată. De altfel cea mai mare parte a personalului de la Externe rămă¬ 
sese credincioasă politicii proruso-sovietice, instaurată în 1933 de 
Titulescu. 

Eram cu atât mai îngrijorat cu cât avusesem la Lisabona o 
expunere clară a politicii Angliei şi Statelor Unite faţă de Rusia 
sovietică. îl cunoşteam pe colonelul Kovalewski din 1935, când era 
ataşat militar al Poloniei la Bucureşti. Când a fost informat că sunt la 
Lisabona a ţinut neapărat să mă vadă şi mi-a comunicat-o prin Pan- 
gal, fostul ministru al României în Portugalia. La cina ce mi-a oferit-o, 
era prezent şi contele Schenbeck, fost ambasador al Poloniei la Bucu¬ 
reşti şi ulterior ministru adjunct la Externe. în cursul cinei nu s-a adus 
în discuţie nici o temă politică, dar la sfârşitul mesei colonelul Kova¬ 
lewski şi-a exprimat dorinţa să trecem în biroul lui ca să-mi comunice 
unele informaţii. M-a surprins că nu a asistat la această convorbire 
contele Schenbeck şi nici Pangal. 

Kovalewski m-a prevenit ca informaţiile comunicate să nu le 
notez, ci să le memorez, dat fiind că el este îndeaproape suprave¬ 
gheat de serviciile de informaţii germane. Tot ce-mi va expune să co¬ 
munic cât mai exact mareşalului Ion Antonescu şi să-l rog a le comu¬ 
nica, dacă se poate, şi lui luliu Maniu. Redau cele comunicate de colo¬ 
nelul Kovalewski privitor la situaţia, atât a Poloniei cât şi a României, 
în momentul conferinţei de la Teheran: “Preşedintele Roosevelt a să¬ 
vârşit o primă greşeală de a fi acceptat să fie găzduit la ambasada 
sovietică şi să aibă prima întrevedere cu Stalin, fără să fie prezent şi 
Churchill. Din informaţiile lui, Roosevelt este înclinat să facă Rusiei 
sovietice toate concesiile pentru a obţine prietenia lui Stalin. Stalin a 
comunicat lui Roosevelt şi lui Churchill din primul moment şi fără 
menajamente că el menţine în Europa orientală şi în Balcani revendi¬ 
cările pe care el le-a prezentat lui Hitler şi el înţelege să menţină ceea 

ce a obţinut de la Hitler. Era exact ceea ce comunicase lui Antony 
Eden, ministrul de externe al Marii Britanii, cu prilejul vizitei acestuia la 
Moscova în noiembrie 1941.” 

Tot ce spera Kovalewski era să poată fi salvată legătura de 
cale ferată Cernăuţi-Lemberg^ “Va fi foarte greu, deoarece Churchill 
nu-şi poate impune punctul de vedere lui Stalin dacă Roosevelt nu-l 
va sprijini în dorinţa lui de a obţine prietenia lui Stalin. Atât situaţia 
Poloniei cât şi a României era deosebit de grea, fiind la bunul plac a 
lui Stalin.” Am rezumat în esenţă ceea ce mi-a spus colonelul Kova¬ 
lewski, aşa de bine informat în ce priveşte Rusia sovietică. 

La întoarcere, am văzut pe mareşalul Antonescu pe la sfârşi¬ 
tul lui februarie 1944. M-a ascultat cu mare atenţie şi nu s-a arătat sur¬ 
prins de cele ce i-am comunicat din partea lui Kovalewski. Când i-am 
redat dorinţa colonelului Kovalewski de a-i comunica şi lui luliu Maniu 
cele transmise, mareşalul mi-a spus: “Chiar te rog să-i comunici ca să 
se convingă că în zadar va tot aştepta cele două brigăzi anglo-ameri- 
cane aeropurtate. Roosevelt şi Churchill nu vor intra în conflict cu 
Stalin din o prea mare simpatie pentru România, ca şi pentru Polonia.” 

L-am văzut pe luliu Maniu la Mihai Popovici. Mihai Popovici 
avea un început de surzenie şi eram obligat să vorbesc cât mai tare şi 
să repet ca să fiu înţeles, l-am atras atenţia lui luliu Maniu că servitorii 
pot auzi şi transmite lui Cristescu, directorul general al Siguranţei. Cu 
un zâmbet Maniu m-a liniştit: “Apoi sunt oameni de credinţă, nu avea 
nici o grijă!". Totuşi, un raport a fost făcut de Cristescu mareşalului 
Antonescu, în care reda exact convorbirea. Şeful siguranţei nu ştia că 
transmisesem lui luliu Maniu din ordinul celui căruia mă denunţa. 

După ce am fost ascultat cu obişnuita lui atenţie, luliu Maniu a 
ţinut să împrăştie temerile mele de viitor spunându-mi: “Nu fiţi neliniş¬ 
tit, dumneavoastră citiţi prea adesea pe Goebbels şi vă lăsaţi influen¬ 
ţat de propaganda lui. Mă rog, cum poate şti colonelul Kovalewski toc¬ 
mai din Lisabona ce s-a discutat la Teheran? Şi el este victima propa¬ 
gandei hitleriste care împrăştie în toată lumea născocirile ei diabolice 
să zăpăcească lumea. Pentru liniştea dumneavoastră, mulţumindu-vă 
pentru cele comunicate, vă pot spune că nimic nu se va schimba în 
Europa centrală şi în Balcani, cu atât mai mult în ceea ce priveşte 
frontierele ţării, fără ca în prealabil dl. Churchill şi preşedintele Roose¬ 
velt să mă consulte. Nu-l mai citiţi pe Goebbles!”\-am repWcaL Cum 

să-l citesc, când nu ştiu germana, dumneavoastră puteţi să-l citiţi." A 
zâmbit indulgent. 

Am plecat uluit de atâta siguranţă care era iluzorie. Anturajul îi 
servise drogul menit să-l dezorienteze în aşa măsură, că era o totală 
alterare a obişnuitei prudenţe a lui luliu Maniu. Rezemat pe această 
iluzorie certitudine (“Nimic nu se va schimba în Europa centrală şi în 
Baicani, cu atât mai muit în ce priveşte frontierele României...”), deşi 
era informat de mareşalul Ion Antonescu de începutul negocierilor de 
la Stockhoim, în luna noiembrie 1943, din iniţiativa lui Stalin, nu a 
cerut să trimită şi un observator cel puţin la aceste negocieri. 

Şi tot dominat de această iluzorie certitudine, a cerut mareşa¬ 
lului să-l trimită pe Al. Creţeanu, ca ministru al României la Ankara, să 
obţină trimiterea lui Barbu Ştirbey la Cairo, în timp ce se urmau de că¬ 
tre mareşal, negocierile la Stockhoim, în vederea unui armistiţiu, ca şi 
sprijinul acordat regelui Mihai să opereze lovitura de stat din 23 
August 1944; arestarea mareşalului în chiar biroul regelui, unde fuse¬ 
se chemat în audienţă. Care a fost atitudinea lui luliu Maniu faţă de 
această dezonorantă capcană întinsă de rege mareşalului Anto¬ 
nescu? 

Ca martor la procesul mareşalului, Maniu a declarat: “Nu ştiu 
ce s-a petrecut în noaptea de 23 August!" Ciudat! Vişoianu, în depo¬ 
ziţia ca martor în procesul intentat de Dianu contra cărţii Internaţionala 
trădărilor a declarat: “Preşedintele Maniu cunoştea toată desfăşurarea 
evenimentelor, pentru că aceasta se făcea sub autoritatea lui. El 
cunoştea toată dezvoltarea situaţiei." (Lucrarea Les Communistes 
demasques, pag. 469). 

Lovitura de stat s-a făcut pentru a înlesni încetarea unilaterală 
a focului, calificată în orice tratat de drept internaţional ca o capitulare 
en rase campagne, capitulare fără condiţii, cerută insistent de Steed la 
emisiunea B.B.C. din 5 decembrie 1943, la puţin timp după iniţierea 
de către Rusia sovietică a negocierilor de la Stockhoim. 

Când luliu Maniu a văzut avalanşa consecinţelor loviturii de 
stat, a trimis pe aviatorul Bâzu Cantacuzino cu o scrisoare către Chur- 
chill. Ajuns la Roma, comandantul forţelor aliate, generalul Alexander 
i-a luat scrisoarea, dându-i ordin să se întoarcă la Bucureşti. 

Aşa a expirat certitudinea iluzorie care a dus pe luliu Maniu la 
grea rătăcire. Şi ţara a urcat calvarul capitulării fără condiţii. 

Textul figurează ca prefaţă la culegerea ARTICOLE DE FOND (din Curentul), 
editura “Curentul’' (Munchen), f.a. şi a fost scris special pentru această 
antologie, probabil în 1978-1979. 

1. Lemberg, actualul Lvov, aflat în Ucraina. 


